Ettepanek: NÕUKOGU OTSUS Euroopa Liidu nimel Loode-Atlandi Kalandusorganisatsioonis (NAFO) võetava seisukoha kohta /* COM/2014/0129 final - 2014/0074 (NLE) */





SELETUSKIRI 1. ETTEPANEKU TAUST Euroopa Ühendus kiitis määrusega (EEÜ) nr 3179/78 heaks Loode-Atlandi tulevase mitmepoolse kalastuskoostöö 1979. aasta konventsiooni (edaspidi „NAFO konventsioon”), millega loodi Loode-Atlandi kalandusorganisatsioon (NAFO) ja mida muudeti 2007. aastal. Euroopa Liit ratifitseeris konventsiooni 2010. aastal. NAFO on piirkondlik kalandusorganisatsioon, mis vastutab Atlandi ookeani loodeosa kalavarude kaitse ja majandamise eest. Euroopa Liit ühines Loode-Atlandi Kalandusorganisatsiooniga 1979. aastal. Euroopa Liidu toimimise lepingu artikli 218 lõike 9 kohaselt võtab nõukogu komisjoni ettepaneku põhjal vastu otsuse, millega kehtestatakse piirkondlikes kalandusorganisatsioonides liidu nimel võetav seisukoht, kui neil organisatsioonidel tuleb vastu võtta õigusliku toimega akte, välja arvatud õigusaktid, millega täiendatakse või muudetakse nende institutsioonilist raamistikku. Praegu kasutatakse sellise seisukoha kehtestamiseks piirkondlikes kalandusorganisatsioonides kaheastmelist lähenemisviisi. Nõukogu otsuses sätestatakse mitmeks aastaks liidu seisukoht, selle põhimõtted ja suunised, seejärel kohandatakse seda seisukohta igaks aastakoosolekuks komisjoni mitteametlike dokumentidega, mida arutatakse nõukogu asjakohases töörühmas. Nõukogu 14. septembri 2009. aasta otsusega 12372/09 nähakse ette, et liidu seisukoht NAFOs vaadatakse läbi enne 2014. aasta aastakoosolekut. Seepärast on käesoleva ettepaneku eesmärk määrata kindlaks liidu seisukoht NAFOs aastateks 2014–2019 ning asendada sellega nõukogu 14. septembri 2009. aasta otsus 12372/09, mis hõlmab ajavahemikku 2009–2014. Praeguse läbivaatamise eesmärk on integreerida uue ühise kalanduspoliitika põhimõtted ja suunised, mis on sätestatud Euroopa Parlamendi ja nõukogu määruses (EL) nr 1380/2013,[1] võttes arvesse ka eesmärke, mis on sätestatud komisjoni teatises ühise kalanduspoliitika välise mõõtme kohta[2]. Lisaks on liidu seisukoht kohandatud Lissaboni lepinguga. Lõpuks on seisukohta võimalikult suurel määral ühtlustatud, võttes arvesse eri piirkondlike kalandusorganisatsioonide eripära. Nagu käesoleva ajahetke seisukoha väljendamisel tavaks, sisaldab järgnev seisukoht põhimõtteid ja suuniseid. Lisaks on liidu seisukoha iga-aastase täpsustamise standardmenetlus liikmesriikide soovi kohaselt inkorporeeritud hiljuti kooskõlastatud seisukohtadesse. 2. HUVITATUD ISIKUTEGA KONSULTEERIMISE JA MÕJU HINDAMISE TULEMUSED Ühise kalanduspoliitika väline mõõde oli ühise kalanduspoliitika reformi ettepaneku mõjuhinnangu üks osa. Ühise kalanduspoliitika jaoks kokkulepitud põhimõtted ja suunised on lihtsalt üle võetud läbivaadatud seisukohtadesse. 3. ETTEPANEKU ÕIGUSLIK KÜLG Käesolev otsus põhineb Euroopa Liidu toimimise lepingul, eriti selle artikli 43 lõikel 2 koostoimes artikli 218 lõikega 9, millega nähakse ette, et nõukogu võtab komisjoni ettepanekul vastu otsuse, millega kehtestatakse lepingus sätestatud organis liidu nimel võetav seisukoht, kui sel organil tuleb vastu võtta õigusliku toimega akte. See kehtib seisukoha suhtes, mille komisjon võtab liidu nimel NAFOs. Euroopa Parlamendi ja nõukogu määrus (EL) nr 1380/2013[3] on õiguslik alus, millele rajatakse käesolevas läbirääkimisvolituses kajastatavad põhimõtted. Nõukogu otsus 12372/09, mis hõlmab aastaid 2009–2014, asendatakse käesoleva otsusega, mis hõlmab aastaid 2014–2019. 2014/0074 (NLE) Ettepanek: NÕUKOGU OTSUS Euroopa Liidu nimel Loode-Atlandi Kalandusorganisatsioonis (NAFO) võetava seisukoha kohta EUROOPA LIIDU NÕUKOGU, võttes arvesse Euroopa Liidu toimimise lepingut, eriti selle artikli 43 lõiget 2 koostoimes artikli 218 lõikega 9, võttes arvesse Euroopa Komisjoni ettepanekut ning arvestades järgmist: (1) Vastavalt Euroopa Liidu toimimise lepingu artiklile 38 koostoimes artikliga 39 on ühise kalanduspoliitika üks eesmärke tagada varude kättesaadavus. (2) Euroopa Parlamendi ja nõukogu määruses (EL) nr 1380/2013[4] on sätestatud, et liit tagab kalapüügi ja vesiviljeluse keskkonnasäästlikkuse pikas perspektiivis ning et selle valdkonna haldamisel peetakse silmas majanduslikku, sotsiaalset ja tööhõivealast kasu ning elanikkonna varustamist toiduainetega. Samuti on selles sätestatud, et liit kohaldab kalavarude majandamisel ettevaatusprintsiipi ja võtab eesmärgiks tagada, et mere bioloogiliste elusressursside kasutamisel taastatakse ja hoitakse püütavate liikide populatsioonid tasemel, mis ületab maksimaalse jätkusuutliku saagikuse saamiseks vajalikku taset. Samuti on selles sätestatud, et liit seab eesmärgiks edendada parimate kättesaadavate teadusnõuannete põhjal selliseid püügimeetodeid, mis aitavad kaasa selektiivsemale kalapüügile, soovimatu saagi võimalikult suurele vältimisele ja vähendamisele ning sellisele kalapüügile, millel on väike mõju mere ökosüsteemile ja kalavarudele, ning lõpetada järk-järgult saagi tagasiheide. Lisaks on kõnealuses määruses eraldi sätestatud, et neid põhimõtteid kohaldatakse liidu välispoliitikas. (3) Euroopa Ühendus kiitis määrusega (EMÜ) nr 3179/78[5] heaks Loode-Atlandi tulevase mitmepoolse kalastuskoostöö 1979. aasta konventsiooni (NAFO konventsioon), millega loodi Loode-Atlandi kalastusorganisatsioon (NAFO) ja mida muudeti 2007. aastal. Euroopa Liit ratifitseeris konventsiooni 2010. aastal[6]. NAFO siseselt vastutab üldnõukogu siseasjade ja välissuhete eest ning kalapüügikomisjon kaitse- ja majandamismeetmete võtmise eest, mis on kavandatud eesmärgiga tagada NAFO reguleerimispiirkonnas kalavarude pikaajaline kaitse ja säästev kasutamine, nagu on kindlaks määratud NAFO konventsioonis, ning minimeerida püügitegevuse mõju mere ökosüsteemidele. Sellised meetmed võivad muutuda liidule siduvaks. (4) NAFO muudetud konventsiooni artikli V.2 kohaselt liidetakse pärast konventsiooni ratifitseerimist NAFO kalapüügikomisjon ja NAFO üldnõukogu ning nimetatakse see NAFO komisjoniks. (5) Vastavalt Euroopa Liidu toimimise lepingu artikli 218 lõikele 9 võtab nõukogu komisjoni ettepanekul vastu otsuse, millega kehtestatakse piirkondlikes kalandusorganisatsioonides liidu nimel võetav seisukoht, kui neil organisatsioonidel tuleb vastu võtta õigusliku toimega akte, välja arvatud õigusaktid, millega täiendatakse või muudetakse nende institutsioonilist raamistikku. (6) Arvestades kalavarude muutuvat iseloomu NAFO konventsioonialas ja sellest tulenevat vajadust võtta liidu seisukohas arvesse uusi arenguid, sealhulgas uut statistilist, bioloogilist ja muud teavet, mis esitatakse enne NAFO üldnõukogu ja kalapüügikomisjoni aastakoosolekut (NAFO aastakoosolek) või selle käigus, tuleb kooskõlas Euroopa Liidu lepingu artikli 13 lõikes 2 sätestatud liidu institutsioonide vahelise lojaalse koostöö põhimõttega kehtestada menetlused liidu seisukoha iga-aastaseks täpsustamiseks, ON VASTU VÕTNUD KÄESOLEVA OTSUSE: Artikkel 1 Seisukoht, mille Euroopa Liit võtab NAFO aastakoosolekul, kui kõnealune organisatsioon peab vastu võtma õigusliku toimega akte, on esitatud käesoleva otsuse I lisas. Artikkel 2 NAFO aastakoosolekul võetava liidu seisukoha iga-aastane täpsustus tehakse vastavalt käesoleva otsuse II lisale. Artikkel 3 Nõukogu annab käesoleva otsuse I lisas sätestatud liidu seisukohale hinnangu ja vajaduse korral vaatab selle komisjoni ettepaneku põhjal läbi hiljemalt NAFO 2019. aasta aastakoosolekuks. Artikkel 4 Käesoleva otsusega asendatakse nõukogu 14. septembri 2009. aasta otsus 12372/09. Artikkel 5 Käesolev otsus jõustub XXX. Brüssel, Nõukogu nimel eesistuja [1] Euroopa Parlamendi ja nõukogu määrus (EL) nr 1380/2013 ühise kalanduspoliitika kohta, millega muudetakse nõukogu määruseid (EÜ) nr 1954/2003 ja (EÜ) nr 1224/2009 ning tunnistatakse kehtetuks nõukogu määrused (EÜ) nr 2371/2002 ja (EÜ) nr 639/2004 ning nõukogu otsus 2004/585/EÜ (ELT L 354, 28.12.2013, lk 22). [2] KOM(2011) 424, 13.7.2011. [3] Euroopa Parlamendi ja nõukogu määrus (EL) nr 1380/2013 ühise kalanduspoliitika kohta, millega muudetakse nõukogu määruseid (EÜ) nr 1954/2003 ja (EÜ) nr 1224/2009 ning tunnistatakse kehtetuks nõukogu määrused (EÜ) nr 2371/2002 ja (EÜ) nr 639/2004 ning nõukogu otsus 2004/585/EÜ (ELT L 354, 28.12.2013, lk 22). [4] Euroopa Parlamendi ja nõukogu määrus (EL) nr 1380/2013 ühise kalanduspoliitika kohta, millega muudetakse nõukogu määruseid (EÜ) nr 1954/2003 ja (EÜ) nr 1224/2009 ning tunnistatakse kehtetuks nõukogu määrused (EÜ) nr 2371/2002 ja (EÜ) nr 639/2004 ning nõukogu otsus 2004/585/EÜ (ELT L 354, 28.12.2013, lk 22). [5] EÜT L 378, 30.12.1978, lk 1. [6] Nõukogu otsus, 8. november 2010, millega kiidetakse Euroopa Liidu nimel heaks Loode-Atlandi tulevase mitmepoolse kalanduskoostöö konventsiooni muudatus, ELT L 321, 7.12.2010, lk 1–19. LISAD järgmise dokumendi juurde: Ettepanek: nõukogu otsus Euroopa Liidu nimel Loode-Atlandi Kalandusorganisatsioonis (NAFO) võetava seisukoha kohta I LISA Liidu seisukoht Loode-Atlandi Kalandusorganisatsioonis 1. Põhimõtted Euroopa Liit teeb Loode-Atlandi Kalandusorganisatsiooni (NAFO) raames järgmist: a) tegutseb kooskõlas liidu eesmärkidega ühise kalanduspoliitika raames, eelkõige kohaldades ettevaatusprintsiipi, et tagada NAFO reguleeritavate liikide säästev kasutamine tasemel, mis võimaldab maksimaalset jätkusuutlikku saagikust, edendada ökosüsteemil põhineva lähenemisviisi rakendamist kalavarude majandamisel ja piirata püügitegevuse keskkonnamõjusid, et vältida või võimalikult vähendada soovimatut püüki ja lõpetada järk-järgult saagi tagasiheitmine ning minimeerida kalapüügi mõju mere ökosüsteemidele ja võimaldada majanduslikult elujõulise ja konkurentsivõimelise liidu kalanduse edendamise kaudu rahuldav elatustase kalandusest sõltuvale elanikkonnale ning võtta arvesse tarbijate huve; b) tagab, et NAFOs vastuvõetud meetmed on kooskõlas NAFO konventsiooni eesmärkidega; c) tagab, et NAFOs vastuvõetud meetmed on kooskõlas rahvusvahelise õigusega, eelkõige ÜRO mereõiguse konventsiooniga, ÜRO piirialade kalavarude ja siirdekalade kaitset ja majandamist käsitleva kokkuleppega ning kokkuleppega, millega ergutatakse avamerekalalaevu täitma rahvusvahelisi kaitse- ja majandamiseeskirju, ning 2009. aasta ÜRO Toidu- ja Põllumajandusorganisatsiooni sadamariigi meetmeid käsitleva kokkuleppega; d) edendab kooskõla piirkondlike kalandusorganisatsioonide ja vajaduse korral sama piirkonna piirkondlike merekonventsioonide seisukohtades; e) taotleb koostoimet liidu poliitikaga, mis moodustab osa kahepoolsetest kalandusalastest suhetest kolmandate riikidega, ja tagab kooskõla muude valdkondade poliitikaga, eelkõige välissuhetes, keskkonna, kaubanduse, arendustegevuse, teadus- ja uuendustegevuse jm valdkonnas; f) tagab, et austatakse liidu rahvusvahelisi kohustusi; g) järgib nõukogu 19. märtsi 2012. aasta järeldusi, milles käsitletakse komisjoni teatist ühise kalanduspoliitika välismõõtme kohta[1]. 2. Suunised Euroopa Liit püüab vajaduse korral toetada NAFOt järgmiste meetmete võtmisel: a) kalavarude kaitse- ja majandamismeetmed NAFO reguleeritavas piirkonnas, mis on konventsioonis piiritletud; need meetmed põhinevad parimatel olemasolevatel teaduslikel seisukohtadel, sealhulgas lubatud kogupüük (TAC) ja kvoodid või püügikoormuse reguleerimine NAFO poolt reguleeritavate liikide puhul, mis tooks kaasa või säilitaks maksimaalse jätkusuutliku saagikuse hiljemalt 2020. aastaks. Vajaduse korral kaalutakse ülepüügi all kannatavate kalavarude kaitseks erimeetmete võtmist, et hoida püügikoormus kooskõlas olemasolevate kalapüügivõimalustega; b) meetmed ebaseadusliku, teatamata ja reguleerimata (IUU) kalapüügi vältimiseks, ärahoidmiseks ja lõpetamiseks NAFO reguleeritavas piirkonnas, sealhulgas teatamata ja reguleerimata kalapüügiga tegelevate laevade nimekirja koostamine; c) seire-, kontrolli- ja järelevalvemeetmed NAFO reguleeritavas piirkonnas et tagada NAFOs vastuvõetud meetmete järgimine ja tõhus kontroll; d) meetmed kalapüügi negatiivse mõju vähendamiseks mere bioloogilisele mitmekesisusele ja mere ökosüsteemidele, sealhulgas ohualdiste mereökosüsteemide kaitseks võetavad meetmed NAFO reguleeritavas piirkonnas kooskõlas ÜRO Peaassamblee resolutsioonidega, mis hõlmavad meetmeid soovimatu püügi võimalikuks vältimiseks ja vähendamiseks, eelkõige ökoloogiliselt seotud liikide puhul, ning saagi tagasiheite järkjärguliseks kaotamiseks; e) meetmed sellise kalapüügi keelamiseks, mille ainus eesmärk on haiuimede kogumine, ning nõuda, et kõik haid tuleb lossida ühes tükis koos kõigi uimedega; f) ühiste seisukohtade arendamine teiste piirkondlike kalandusorganisatsioonidega, eelkõige nendega, kes tegelevad Atlandi ookeani kalavarude majandamisega. g) täiendavad tehnilised meetmed, mis põhinevad NAFO organite ja töörühmade nõuannetel. II LISA Loode-Atlandi Kalandusorganisatsiooni aastakoosolekul võetava liidu seisukoha iga-aastane täpsustamine Enne NAFO üldnõukogu ja kalapüügikomisjoni iga aastakoosolekut (NAFO aastakoosolek) võetakse vajalikud meetmed, et Euroopa Liidu nimel väljendatavas seisukohas võetaks arvesse viimaseid statistilisi, bioloogilisi ja muid asjakohaseid andmeid, mis on edastatud Euroopa Komisjonile vastavalt I lisas sätestatud põhimõtetele ja suunistele. Sel eesmärgil ja nimetatud teabele tuginedes edastab komisjon nõukogule või selle ettevalmistavatele organitele piisavalt varakult enne NAFO aastakoosolekut kirjaliku dokumendi, milles esitatakse liidu seisukoha kavandatud täpsustused, et neid arutada ja kiita heaks liidu nimel väljendatava seisukoha üksikasjad . Kui edasiste koosolekute käigus, sealhulgas kohapeal, ei suudeta saavutada kokkulepet, et võtta liidu seisukohas arvesse uusi elemente, edastatakse küsimus lahendamiseks nõukogule või selle ettevalmistavatele organitele. [1] Vt dokument 7086/12 PECHE 66.